ai4bharat/Pralekha huggingface dataset:
نیتی آیوگ
نیتی آیوگ کل ہندوستانی بینکنگ کے مستقبل اور ٹیکنا لوجی کے رول پر کانفرنس کا انعقاد کرے گا
نئی دہلی، 21 فروری /نیتی آیوگ کے وائس چیئرمین ڈاکٹر راجیو کمار ایک تقریب کا افتتاح کریں گے ۔ دیگر ممتاز مقررین میں وزارتِ خزانہ میں مالی خدمات کے محکمے کے سکریٹری جناب راجیو کمار ، حکومتِ ہند میں اعلیٰ اقتصادی مشیر ڈاکٹر کے وی سبرامنین ، آئی ایم ایف کے سینئر ریزیڈنٹ نمائندے ڈاکٹر اینڈرِس بور ، عالمی بینک میں سرکردہ مالی سیکٹر کے ماہر ڈاکٹر مورِس وسمانتس ، پنجاب نیشنل بینک کے مینجنگ ڈائریکٹر جناب سنیل مہتہ، ریزرو بینک انفارمیشن ٹیکنا لوجی پرائیویٹ لمیٹیڈ کے سی ای او جناب نند کمار سراوڑے اور ای سی آر او ڈبلیو فاؤنڈیشن کے چیئرمین ڈاکٹر اروند ریوانی شامل ہیں ۔
اس کانفرنس کا مقصد ہندوستان میں بینکنگ شعبے کا نظام اور طریقۂ کار بڑھانا اور اُسے بلند کرنا ہے اور پبلک سیکٹر کو فروغ دینا اور اس کے بارے میں لوگوں کی آگاہی میں اضافہ کرنا ہے اور ہندوستانی بینکنگ شعبے کی لگاتار نمو پذیری کے بارے میں اطلاعات فراہم کرکے لوگوں کی تفہیم بڑھانا ہے تاکہ بھارتی معیشت کی افزوں قرض ضروریات کو زیادہ سے زیادہ پایۂ تکمیل تک پہنچایا جا سکے ۔ پالیسی اور بینکنگ صنعتی ماہرین کے ساتھ صبح کے اجلاسمیں پینل مذاکرہ ہو گا ۔ سہ پہر میں مخصوص مقالے پیش کئے جانے کے ساتھ ہی دو اکیڈمک سیشن ہوں گے ۔ اس کے بعد ایک اختتامی اجلاس ہو گا ، جس میں ہندوستانی بینکنگ میں ٹیکنا لوجی کے رول پر ایک پریزینٹیشن پیش کیا جائے گا۔
توقع ہے کہ اس تقریب میں پالیسی سازوں ، ماہرین تعلیم ، محققین ، پیشہ ور افراد اور مختلف بینکوں ، یونیورسٹیوں اور اداروں کے طلبا سمیت 200 گھریلو اور بین الاقوامی شرکاء شرکت کریں گے ۔
 
U. No. 1182
(Visitor Counter : 42
وزارت دفاع
دفاعی خدمات میں خواتین
نئی دہلی، 4 مارچ / دفاع کے وزیر مملکت جناب شری پد نائیک نے جناب متیش رمیش بھائی پٹیل اور دیگر کے ایک سوال کے تحریری جواب میں آج لوک سبھا کو بتایا کہ تینوں مسلح افواج میں فی الحال خواتین کی تعداد حسب ذیل ہے:
|
|
ہندستانی بری فوج
|
|
6892
|
|
ہندستانی فضائیہ
|
|
1878
|
|
ہندستانی بحریہ
|
|
685
گزشتہ تین برسوں اور رواں برسوں کے دوران تینوں مسلح افواج میں شامل کی گئی خواتین کی سال بہ سال تعداد حسب ذیل ہے:
|
|
سال
|
|
2017
|
|
2018
|
|
2019
|
|
2020
|
|
ہندستانی بری فوج
|
|
949
|
|
819
|
|
364
|
|
102
|
|
ہندستانی فضائیہ
|
|
109
|
|
86
|
|
77
|
|
00
|
|
ہندستانی بحریہ
|
|
57
|
|
38
|
|
54
|
|
18

ملٹری پولیس میں فوجیوں کے طو رپر خواتین کی شمولیت ۔ 17 برس کے عرصےمیں ایسی 1700 خالی اسامیوں کو منظوری دی جائے گی ۔ 101 خواتین نے کورا ٓف ملٹری پولیس سینٹر ، بنگلور میں اس سال جنوری میں اپنی ٹریننگ شروع کردی ہے۔
ہندستانی فضائیہ  کی تمام شاخوں /اسٹریمس خاتون افسروں کے لئے کھلے ہیں۔ آئی اے ایف میں کیرئر کے لئے مواقع کی ‘مسلح افواج میں خاتون کی شمولیت اور انہیں بااختیار بنانے ’ سے متعلق پالیسی کے مطابق پرنٹ/الیکٹرانک میڈیا کی وساطت سے تشہیر کی جاتی ہے۔ حکومت نے سال 2015 میں پرواز کی شاخ کی فائٹر اسکیم نے خاتون کے شارٹ سروس کمیشن  کو شامل کرنے کی ایک اسکیم شروع کی ہے۔ آئی اے ایف نے مطلوبہ جینڈر نیوٹرل ایئر ہیڈکوارٹر تشکیل دیا ہے ۔ انسانی وسائل کی پالیسیاں  فضائیہ کے تمام محکموں میں مستقل کمیشن کے لئے ایس ایس سی افسران پرغور کررہی ہیں۔
ہندستانی بحریہ میں بھی خاتون شامل ہونے کے مواقع تیزی سے بڑھے ہیں اور یہ 1992 کے تین برانچوں سے بڑھ کر 2019 میں 11 برانچیں ہوگئی ہیں۔
۔۔۔۔۔۔۔۔۔۔۔
م ن۔ ش س۔ ج۔
U- 1039
(Visitor Counter : 120
وزیراعظم کا دفتر
پارلیمنٹ کے خصوصی اجلاس کے آغاز سے قبل وزیراعظم کا بیان
نمسکار ساتھیو،
مون مشن کی کامیابی، چندریان-3 ہمارا ترنگا لہرا رہا ہے۔ شیو شکتی پوائنٹ نئی ترغیب کامرکز بنا ہے، ترنگا پوائنٹ ہمیں فخر سے لبریز کررہا ہے، پوری دنیا میں جب اس طرح کی کامیابی حاصل ہوتی ہے تو اس کو جدت سے، سائنس سے، ٹکنالوجی سے جوڑ کر دیکھا جاتا ہے ۔اور جب یہ طاقت دنیا کے سامنے آتی ہے تو بھارت کے لئے کئی امکانات، کئی مواقع ہمارے دروازے پر آکر کھڑے ہوجاتے ہیں ۔ جی 20 کی غیر معمولی کامیابی 60 سے زیادہ مقامات پر دنیا بھر کے رہنماؤں کا استقبال، غور و خوص اور ٹرواسپرٹ میں فیڈرل اسٹرکچر کا ایک جیتا جاگتا تجربہ بھارت کی گوناگونیت، بھارت کی خصوصیت ، جی 20 اپنے آپ میں ہماری گوناگونیت کا سلبریشن بن گیا ۔ اور جی 20 میں بھارت اس بات کےلئے ہمیشہ فخر کرے گا کہ گلوبل ساؤتھ کی ہم آواز بنے۔افریقی یونین کو مستقل رکنیت اور جی 20 میں اتفاق رائے سے اعلامیہ۔ یہ ساری باتیں بھارت کے روشن مستقبل کا اشارہ دے رہے ہیں ۔
کل یشوبھومی ایک انٹرنیشنل کنونشن سینٹر ملک کو وقف ہوا، کل وشوکرما جینتی تھی، ملک کی وشوکرما برادری کو جوروایتی ، خاندانی ہنر ہیں اس کو ٹریننگ ، جدید ٹول، اقتصادی بندوبست اور نئے سرے سے یہ وشوکرما باصلاحیت بھارت کے ترقی کے سفر کو آگے بڑھانے میں کیسے اپنا کردار ادا کریں ۔ ایسے کئی ایک کے بعد ایک بھارت کی شان بڑھانے والے ایک طرح سے جشن کاماحول، جوش کا ماحول، ا منگ کا ماحول اور پورے ملک میں ایک نئی خود اعتمادی ہم سب محسوس کرہے ہیں ۔اسی وقت پارلیمنٹ کایہ اجلاس ، اس پس منظر میں پارلیمنٹ کا یہ اجلاس، یہ صحیح ہے، یہ اجلاس مختصر ہے، لیکن وقت کے لحاظ سے یہ بہت بڑا ہے۔ تاریخی فیصلوں کا یہ ا جلاس ہے۔ یہ اجلاس کی ایک خصوصیت یہ تو ہے کہ اب 75 سال کا سفر، اب نئے مقام سے شروع ہو رہا ہے۔ جس مقام پر 75 سال کا سفر تھا وہ انتہائی باعث تحریک لمحہ اور اب نئے مقام پر اس سفر کو آگے بڑھاتے وقت، نئے عزم، نئی توانائی،نیا اعتماداورمقررہ وقت میں 2047 میں اس ملک کوڈیولپڈ کنٹری بناکر کے رہنا ہے۔ اس کے لیے آنے والے جتنےبھی فیصلے ہونےوالے ہیں وہ اس نئی پارلیمنٹ کی عمارت میں ہونے والے ہیں۔ اور اسی لیے کئی طرح سے اہم یہ اجلاس ہے، میں سبھی معزز ممبران پارلیمنٹ سے درخواست کرتا ہوں کہ یہ ایک مختصر اجلاس ہے، زیادہ سے زیادہ وقت ان کاملے ،امنگ اورجوش کے ماحول میں ملے، رونے دھونے کےلئے بہت وقت ہوتا ہے،کرتے رہئے۔ زندگی میں کچھ لمحات ایسے ہوتے ہیں جو ہمیں امنگ سے بھر دیتے ہیں، اعتماد سے بھر دیتے ہیں، میں یہ مختصرسیشن کو اسی طرح دیکھتا ہوں۔ میں امید کرتا ہوں کہ پرانی برائیوں کو چھوڑکر، بہترین سے بہترین اچھائیوں کو ساتھ لے کر نئی پارلیمنٹ میں داخل ہوں گے اور نئی پارلیمنٹ میں اچھائیوں کی قدر بڑھانے میں کوئی کسر نہیں چھوڑیں گے،یہ عہد سبھی ارکان پارلیمنٹ ہم لے کر کے چلیں ، اس کا یہ اہم لمحہ ہے ۔
کل گنیش چترتھی کا مبارک تہوار ہے۔ گنیش جی کو رکاوٹوں کو دور کرنے والادیوتا مانا جاتا ہے، اب بھارت کی ترقی کے سفر میں کوئی رکاوٹ نہیں ہوگی۔کسی رکاوٹ کے بغیر سبھی خواب، سبھی عہد بھارت پورا کرےگااور اس لئے گنیش چترتھی کے دن یہ نیا سفر نئے بھارت کے تمام خوابوں کوپورا کرنے و الے بنے گا ، اس لیے بھی یہ اجلاس مختصر ہے لیکن بہت قیمتی ہے۔
بہت بہت شکریہ۔
شمال مشرقی ریاستوں کی ترقی کی وزارت
ڈاکٹر جتیندر سنگھ نے ‘‘آسام کے ورثے کی دریافت’’کے عنوان سے ایک کافی ٹیبل بُک کا اجراء کیا امیتابھ بچن نےاس کا پیش لفظ لکھا ہے جبکہ پنگوئن نے اسے شائع کیا ہے
نئی دہلی:04 اکتوبر، 2020:
شمال مشرقی ریاستوں کے ترقی کے مرکزی وزیر مملکت  نیز وزیراعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت ڈاکٹر جتیندر سنگھ نے آج ‘‘آسام کے ورثے کی دریافت’’ کے عنوان سے ایک کافی ٹیبل بُک کا اجراء کیا، اس کا پیش لفظ امیتابھ بچن نے لکھا ہے اور پنگوئن نے اسے شائع کیا ہے۔
گلیز پیپر پر تصاویر اور فوٹوگراف کے ساتھ یہ کافی ٹیبل بُک شمال مشرقی خطے کی سب سے بڑی ریاست آسام میں رہائش پذیر مختلف نسلی قبائل اور ذیلی قبائل کے ورثے، عقائد اور ا عتقادات اور روایات کی ایک نہایت دلکش انتخاب پیش کرتا ہے۔
کافی ٹیبل بُک کا اجراء کرتے ہوئے ڈاکٹر جتیندر سنگھ نے اس کے مصنف پدم پنی بورا کو مبارکباد دی ، جو پیشے سے انڈین ریونیو سروس  کے ایک آفیسر ہیں لیکن انہوں نے کئی برسوں میں اپنے آپ کو ایک ماہر مصنف کی حیثیت سے اپنی شناخت قائم کی ہے اورہندوستان کے شمال مشرقی خطے کی متنوع خصوصیات کو ظاہر کرنے والے مضامین میں مہارت حاصل کی ہے۔
ڈاکٹر جتیندر سنگھ نے کہا کہ زیادہ تر یہ تجویز پیش کی جاتی ہے کہ شمال مشرقی خطے کو باقی ہندوستان کے قریب لایا جانا چاہئے۔ لیکن بہت ہی کم لوگ سمجھتے ہیں کہ حقیقت میں باقی ہندوستان شمال مشرق سے بہت کچھ سیکھ سکتا ہے۔انہوں نے کہا کہ پدم پنی بورا کی یہ کتا ب آسام کی غیردریافت شدہ عظمت اور شان وشوکت کے متعدد پہلوؤں کو سمجھنے میں مدد فراہم کرے گی۔
ڈاکٹر جتیندر سنگھ نے کافی ٹیبل کو وسیع پیمانے پر مشتہر کرنے کا مشورہ دیا اور امید ظاہر کی کہ بورا کی یہ تصنیف نہ صرف کتاب کے صفحات تک محدود رہے گی بلکہ پوری دنیا میں شمال مشرق کے کلچر اور ثقافتی ورثے کے سفیر کی حیثیت سے بھی خدمات انجام دے گی۔
م ن۔م ع۔ ع ن
U NO:6092
(Visitor Counter : 86
وزارت دفاع
وزیر دفاع جناب راجناتھ سنگھ نے کرگل وجئے دیوس کی اکیسویں سالگرہ پر قومی جنگی یادگار پر شہیدوں کو خراج عقیدت پیش کیا
نئی دہلی:26 جولائی، 2020:
وزیر دفاع جناب راجناتھ سنگھ نے آج یہاں قومی جنگی یادگار پر دفاع کے وزیر مملکت جناب شریپد نائک، چیف آف ڈیفنس اسٹاف اور فوجی اُمور کے محکمے کے سکریٹری جنرل بپن راوت، برّی فوج کے سربراہ جنرل ایم ایم نرونے، بحریہ کے سربراہ ایڈمرل کرمبیر سنگھ اور فضائیہ کے سربراہ ایئرچیف مارشل آر کے ایس بھدوریا کے ساتھ ‘آپریشن وجئے’ میں ہندوستان کی فتح کی اکیسویں سالگرہ پر شہیدوں کو خراج عقیدت پیش کیا۔ ‘آپریشن وجئے’ کو کرگل تنازعہ کے طور پر بھی جانا جاتا ہے۔ 26جولائی 1999 کو کرگل میں ہندوستانی مسلح افواج کی فتح ایک مضبوط سیاسی، فوجی اور سفارتی کارروائیوں کی داستان ہے۔ ملک اس دن کو فخر، عزت اور تحریک کے ساتھ منارہا ہے۔
وزیر دفاع نے قومی جنگی یادگار پر وِزٹرس بک میں ایک پیغام لکھا۔ ‘‘کرگل وجئے دیوس کے موقع پر آج میں ہندوستانی مسلح افواج کے اُن بہادر فوجیوں کو اپنا خراج عقیدت اور سلام پیش کرتا ہوں جنہوں نے دشمنوں سے مادر وطن کی حفاظت کیلئے اپنے جانوں کی قربانی دی، ملک ہمیشہ اپنے جانبازوں کے عزم ،حوصلہ، بہادری ، صبر اور عہد کو یاد رکھے گا اور ان کی عظیم قربانی سے تحریک لیتے ہوئے آگے بڑھے گا’’۔
انہوں نے کہا کہ کرگل وجئے دیوس محض ایک دن نہیں ہے بلکہ اس ملک کے فوجیوں کی ہمت،حوصلہ اور بہادری کاجشن ہے۔
ہندوستانی فوج کے بہادر سپاہیوں نے ہندوستانی فضائیہ کی مدد سے ناقابل تسخیر روکاوٹوں، دشوار گزار علاقوں، خراب موسم اور اونچائی پر موجود دشمنوں پر فتح حاصل کی تھی۔ آج اس اہم موقع پر قابل فخر قوم ملک بھر میں مختلف تقاریب کے ذریعے شہداء کی یاد میں اس جیت کا جشن منا رہی ہے۔
اس موقع پر دفاع کے سکریٹری ڈاکٹر اجئے کمار اور وزارت دفاع کے دیگر اعلیٰ سول اور فوجی افسران بھی موجود تھے۔
م ن۔م ع۔ ع ن
U NO:4163
(Visitor Counter : 146
خواتین اور بچوں کی ترقیات کی وزارت
این سی پی سی آر 12 سے 20 جون کے دوران بچہ مزدوری کے خاتمہ کا ہفتہ منائے گا
ملک بھر کے 75 مقامات پر بچاؤ آپریشن انجام دیے جائیں گے جہاں بچے مزدوری کے کام سے جڑے ہیں
حقوق اطفال کے تحفظ کا قومی کمیشن  بچہ مزدوری کی جانب توجہ مرکوز کرانے اور اس کے خاتمہ کے لیے طریقہ کار تلاشنے کی اہمیت کو اجاگرکرنے کے مقصد سے 12 جون سے 20 جون 2022 کے دوران، بھارت کی آزادی کی 75ویں سالگرہ کے جشن – ’’آزادی کا امرت مہوتسو‘‘– کے جزو کے طور پر، اور بچہ مزدوری کے خلاف عالمی دن کے موقع پر، مختلف اضلاع میں بچہ مزدوری کے خاتمہ کا ہفتہ منا رہا ہے۔
اس سلسلے میں، ملک بھر کے ایسے 75 مقامات ، جہاں بچوں سے کباڑ اور موٹرگاڑیوں کے بازار میں مزدوری کرائی جا رہی ہے، وہاں 12 سے 20 جون 2022 کے دوران بچاؤ آپریشن انجام دیے جائیں گے ۔ اِن آپریشنوں میں ریاستی کمیشن ، ضلعی انتظامیہ، چائلڈ ویلفیئر کمیٹی، ڈی ایل ایس اے، چائلڈ لائن، پولیس/ایس جے پی یو، لیبر ڈپارٹمنٹ اور دیگر وابستہ اداروں کا تعان بھی شامل رہے گا۔
ان بچاؤ آپریشنوں کے لیے، ڈی ایم ، ایس سی پی سی آر ، ڈی ایل ایس اے، ایس جے پی یو، لیبر ڈپارٹمنٹ کے افسران، چائلڈ لائن اور دیگر حصہ داروں کے ساتھ، ویڈیو کانفرنسنگ کے توسط سے ورچووَل میٹنگوں کا اہتمام کیا گیا اور بچہ مزدوری کے خاتمہ کے ہفتہ کے دوران، ان کے ذریعہ انجام دیے جانے والے بچاؤ آپریشنوں کے طریقہ کار کے بارے میں تبادلہ خیالات کیے گئے۔ ان میٹنگوں میں 18 ریاستوں / مرکز کے زیر انتظام علاقوں کے 800 سے زائد افسران نے شرکت کی۔
این سی پی سی آر نے بچوں سے متعلق مختلف قواعد جو ان معاملات میں نافذ ہوتے ہیں، کی تمام تجاویز کو شامل کرتے ہوئے مزدوری کرنے والے بچے کے بچاؤ اور اس کے بعد کی کاروائی پر ایس او پی کا ایک مسودہ تیار کیا ہے۔ بچہ مزدوری کے شکار بچوں کی جانچ اور بازآبادکاری کے لیے طے کیے گئے ضابطہ کو سمجھنے میں آسان بنانے کی کوشش کی گئی ہے۔
اس کے علاوہ، کمیشن این سی پی سی آر کے بال سواراج پورٹل میں مزدوری کرنے والے بچوں کے بچاؤ اور ان کی بازآبادکاری کے ضابطہ کے لیے ایک علیحدہ لنک بنانے میں مصروف ہے۔
حقوقِ اطفال کے تحفظ کے قومی کمیشن  کا قیام حکومت ہند کے ذریعہ حقوقِ اطفال کے تحفظ کے کمیشن  ایکٹ، 2005 کی دفعہ 3 کے تحت ایک قانونی ادارے کے طور پر عمل میں آیا ہے،جس کا تعلق حقوقِ اطفال کے تحفظ سے متعلق معاملات سے ہے۔ حقوقِ اطفال کے تحفظ کے کمیشن  ایکٹ، 2005 کی دفعہ 13 کے تحت، بچوں، خصوصاً وہ جو ازحد بدحال اور حاشیے پر موجود طبقات سے تعلق رکھتے ہیں، کے حقوق کو یقینی بنانے کے لیے کچھ کاموں کی تجویز پیش کی گئی ہے۔اس کے علاوہ، کمیشن کو عدالت اطفال  ایکٹ، 2015، بچوں کو مفت اور لازمی تعلیم کا حق  ایکٹ، 2009 اور جنسی جرائم سے بچوں کا تحفظ، ایکٹ 2012 کے نفاذ کی نگرانی کا بھی اختیار دیا گیا ہے۔
اسٹیل کی وزارت
اسٹیل کے امور کے مرکزی وزیر نے راؤرکیلا اسٹیل پلانٹ میں دوبارہ بنائی جانے والی
بلاسٹ فرنیس -ون کو ملک وقوم کے نام وقف کیا
نئیدہلی،12۔ جون ۔اسٹیل کے امور کے مرکزی وزیر جناب چودھری بریندر سنگھ نے اسٹیل اتھارٹی آف انڈیا لمٹیڈ کے
اسٹیل کے امور کے مرکزی وزیر راؤرکیلا اسٹیل پلانٹ میں دوبارہ بنائی جانے والی بلاسٹ فرنیس -1 ملک وقوم کے نام وقف کرتے ہوئے
راؤر کیلا اسٹیل پلانٹ  میں دوبارہ بنائی جانے والی بلاسٹ فرنیس -1 ’’ پاروتی ‘‘ کو ملک وقوم کے نام وقف کیا ۔اس موقع پر قبائلی امور کے مرکزی وزیر جناب جووال اورام ، اسٹیل کے وزارت کی سکریٹری ڈاکٹر ارونا شرما اور اسٹیل کی وزارت کے آفیسر آن اسپیشل ڈیوٹی جناب بنوئے کمار کے ساتھ ایس اے آئی ایل کے سینئیر افسران اور بڑی تعداد میں ملازمین بھی موجود تھے۔واضح ہوکہ پاروتی ایس اے آئی ایل کی پہلی بلاسٹ فرنیس ہے ،جسے تین فروری 1959 کو سابق صدر جمہوریہ ہند آنجہانی ڈاکر راجندر پرساد نے ملک وقوم کے نام وقف کیا تھا۔ حالانکہ دوبارہ بنائی جانے والی یہ بلاسٹ فرنیس پرانی بنیاد پر ہی نصب کی گئی ہے لیکن یہ اعلیٰ ترین ٹکنالوجی سے لیس ہے اور اس میں زیادہ پیداواری صلاحیت موجود ہے ۔اس بلاسٹ فرنیس کی دوبارہ تنصیب سے اسٹیل کی پیداوار 0.438 ملین ٹن سے بڑھ کر 1.015 ملین ٹن ہوجائے گی۔
اس موقع پر وزیر موصوف نے اسپات جنرل ہاسپیٹل کے سپراسپیشلٹی بلاک کے برنز اینڈ پلاسٹک سرجری ڈپارٹمنٹ کا بھی سنگ بنیاد رکھا ۔اس علاقے میں یہ یونٹ برنز اینڈ پلاسٹک سرجری کا واحد یونٹ ہے ،جس سے نہ صرف راؤرکیلا کی ضروریات پوری ہوسکیں گی بلکہ پڑوسی اضلاع کے افراد کی بھی متعلقہ ضروریات پوری ہوسکیں گی۔
اس کے ساتھ ہی وزیر موصوف نے آر ایس پی کے نئے جدید ترین پلانٹ مل کا معائنہ بھی کیا اور مل کے سامنے واقع پرگتی ادیان میں پود ے بھی لگائے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-3052
(Visitor Counter : 12
وزارات ثقافت
نیشنل اسکول آف ڈرامہ  16 سے 26 فروری تک بھارت رنگ مہوتسو  2023 کے 22ویں ایڈیشن کا انعقاد کرے گا
قومی راجدھانی دہلی کے علاوہ نو شہروں میں تھیٹر فیسٹیول کا انعقاد کیا جائے گا
نیشنل اسکول آف ڈرامہ  بھارت رنگ مہوتسو ، 2023 کے 22ویں ایڈیشن کا 16 سے 26 فروری 2023 تک انعقاد کرے گا۔ یہ با وقار بین الاقوامی تھیٹر فیسٹیول دہلی، جے پور، راجمندری، رانچی، گوہاٹی، جموں، سری نگر، بھوپال، ناسک اور کیوڑیا میں منعقد کیا جائے گا۔ اختتامی تقریب 26 فروری کو کیوڑیا میں ہوگی۔
22ویں بھارت رنگ مہوتسو میں ڈراموں اور ثقافتی پرفارمنس کی شاندار نمائش، عالمی تناظر میں تھیٹر کی عالمی اور اسٹریٹجک اہمیت کے متعدد موضوعاتی پینل مباحثے شامل ہوں گے۔ تھیٹر انسانی جذبات کو اس انداز میں پہنچانے کے لیے فن روایات کی سب سے قدیم اور مؤثر ترین شکل ہے جو پرانے زمانے سے لے کر موجودہ دور تک برقرار ہے۔
آج دہلی میں این ایس ڈی کے احاطے میں میڈیا سے بات کرتے ہوئے، این ایس ڈی کے ڈائریکٹر، پروفیسر  رمیش چندر گوڑ نے بتایا کہ بی آر ایم کے موجودہ ایڈیشن میں، ”ہم نے 960 گذارشات میں سے بین الاقوامی اندراجات سمیت منتخب ڈراموں کی فہرست کی چھان بین کی ہے۔ دہلی اس تہوار میں 10 روایتی پرفارمنس کی میزبانی کر رہا ہے۔ ادارہ 22ویں بی آر ایم کے پلیٹ فارم کے ذریعے نئی لوک صلاحیتوں کی نشوونما کو فروغ دینے کی خواہش رکھتا ہے۔ لہذا ہم نے کوشش کی ہے کہ زیادہ سے زیادہ نوجوان تھیٹر کے شائقین کو شامل کیا جا سکے۔
ڈاکٹر رمیش نے یہ بھی کہا کہ مختلف ریاستوں کے اداروں کے ساتھ تعاون کیا گیا ہے جہاں ڈرامے منعقد کیے جائیں گے۔ اس سے مقامی فنکاروں کی شمولیت کو یقینی بنایا جائے گا اور ڈرامے مقامی لوگوں کو راغب کریں گے۔
بھارت رنگ مہوتسو کا مقصد دیگر اقوام کے ساتھ بین الاقوامی تعلقات اور ثقافتی تبادلے کے پروگراموں کو مضبوط بنانا ہے۔ یہ ملک بھر میں تھیٹر کی روایات کے بارے میں مزید جاننے کے لیے ایک پلیٹ فارم تیار کرتا ہے۔ اس عظیم الشان میلے میں صرف فنکار ہی نہیں بلکہ نامور ہدایت کار بھی شرکت کریں گے۔ نیشنل اسکول آف ڈرامہ نے آخری بار جولائی 2022 میں آزادی کا امرت مہوتسو کے ”آزادی سیگمنٹ“ کے تحت بھارت رنگ مہوتسو کا انعقاد کیا تھا۔ کارگل وجے دیوس کے موقع پر، این ایس ڈی، ریپرٹری کمپنی نے 25 جولائی 2022 کو نیشنل وار میموریل میں 'کارگل ایک شوریہ گاتھا' کے نام سے ایک منفرد ڈرامہ پیش کیا تھا۔
خواتین اور بچوں کی ترقیات کی وزارت
این آئی پی سی سی ڈی نے این آئی پی سی سی ڈی ریجنل سنٹر، موہالی میں مشن وتسالیہ پر ایک ریفریشر ٹریننگ پروگرام کا اہتمام کیا
این آئی پی سی سی ڈی نے 29 سے 31 مئی 2023 تک این آئی پی سی سی ڈی ریجنل سنٹر، موہالی میں مشن وتسالیہ پر ایک ریفریشر ٹریننگ پروگرام کا انعقاد کیا۔ تربیتی پروگرام میں 33 شرکاء نے شرکت کی۔ پروگرام میں درج ذیل موضوعات پر بات چیت شامل تھی: قانونی اداروں کے کام کاج کو بہتر بنانا، خدمات کی فراہمی کی خدمات کو مضبوط بنانا، اعلیٰ درجے کی ادارہ جاتی نگہداشت/ خدمات کی حوصلہ افزائی کرنا، غیر شعوری کمیونٹی پر مبنی دیکھ بھال، ڈیوٹی ہولڈرز کی تربیت اور صلاحیت کی تعمیر۔
وزارت خزانہ
وزارت خزانہ نے سالانہ بجٹ 2021-22 کے لیے خیالات/تجویزیں/مشورے طلب کیے ہیں
نئی دہلی،13 نومبر ، پچھلے برسوں میں وزارت خزانہ سالانہ بجٹ کے سلسلے میں نارتھ بلاک میں صنعت/کامرس ایسوسی ایشنوں، تجارتی اداروں اور ماہرین سے بجٹ سے پہلے کے صلاح ومشورے کرتی رہی ہے وبائی بیماری کو دیکھتے ہوئے وزارت کو مختلف لوگوں سے یہ تجویزیں موصول ہوئی ہیں کہ بجٹ سے پہلے کے صلاح ومشورے مختلف طریقے پر کیے جائیں۔ اس لیے یہ فیصلہ کیا گیا ہے کہ مختلف اداروں/ ماہرین سے تجاویز موصول کرنے کے لیے ایک خصوصی ای میل تشکیل دیا جائے۔ اس سلسلے میں خصوصی مراسلہ جلد ہی روانہ کیا جائے گا۔
یہ بھی فیصلہ کیا گیا ہے کہ سالانہ بجٹ 2021-22 کے صلاح ومشوروں کو ایسا بنایا جائے جس میں شرکت زیادہ ہو اور یہ نوعیت کے اعتبار سے جمہوری ہو۔ یہ کام اسے بھارت کے لوگوں کے قریب لاکر کیا جائے۔ حکومت نے ایک مائیکرو سائٹ  مائی گو پلیٹ فارم پر شروع کیا ہے جو 15 نومبر 2020 سے کام کرنے لگے گا اور اس میں بجٹ سے متعلق مشورے موصول کیے جائیں گے۔ عام پبلک کو چاہیے کہ وہ اپنی انفرادی حیثیت میں مائی گو پر رجسٹر کریں تاکہ 2021-22 کے اپنی تجویزیں پیش کرسکیں۔ پیش کردہ تجاویز کا بھارت سرکار کی متعلقہ وزارتیں/ محکمے مزید جائزہ لیں گے اگر ضرورت ہوئی تو افراد کو رجسٹریشن کے وقت فراہم کیے گئے ای-میل / موبائل نمبر پر رابطہ قائم کیا جاسکے۔ اور ان کی تجاویز کے بارے میں وضاحت طلب کی جاسکے۔ یہ پورٹل 30 نومبر 2020 تک کھلا رہے گا۔
پیٹرولیم اور قدرتی گیس کی وزارت
مرکزی وزیر ہردیپ ایس پوری نے راج گھاٹ پر بابائے قوم مہاتما گاندھی کو خراج عقیدت پیش کیا
ہاؤسنگ اور شہری امور اور پٹرولیم اور قدرتی گیس کے وزیر جناب ہردیپ سنگھ پوری نے بابائے قوم مہاتما گاندھی کو ان کی 154 ویں یوم پیدائش پر خراج عقیدت پیش کیا۔ وہ آج راج گھاٹ پر بابائے قوم کو خراج عقیدت پیش کرنے کے لیے صدر محترمہ دروپدی مرمو، نائب صدر جگدیپ دھنکھڑ، وزیر اعظم جناب نریندر مودی اور دیگر معززین کے ساتھ شامل ہوئے۔
گاندھی جینتی کے خاص موقع کو منانے کے لیے، جناب پوری اور ان کی اہلیہ محترمہ لکشمی ایم پوری نے کھادی انڈیا سے کھادی کے کپڑے خریدے۔ سوشل میڈیا پلیٹ فارم ’X‘ پر ایک پوسٹ میں، وزیر موصوف نے کہا کہ ’’کھادی، جو ہندوستان کی آزادی کی جدوجہد کی روح کے طور پر شروع ہوئی تھی، #AmritKaal کے ذریعے ہندوستان کے سفر کے دوران شہریوں کے تخیل کو اپنی گرفت میں لے رہی ہے۔‘‘
وزیر موصوف نے سابق وزیر اعظم اور بھارت رتن جناب لال بہادر شاستری کو بھی ان کی یوم پیدائش پر خراج عقیدت پیش کیا۔ ایک سوشل میڈیا پوسٹ میں، انہوں نے کہا کہ میں آزادی پسند اور ہندوستان کے سابق وزیر اعظم، بھارت رتن آنجہانی لال بہادر شاستری جی کو ان کی یوم پیدائش پر خراج عقیدت پیش کرتا ہوں۔ ایک مثالی شخصیت، ان کی سادہ زندگی اور سادگی نسل در نسل لوگوں کو متاثر کرتی ہے۔
امور داخلہ کی وزارت
جاپان کے سابق وزیراعظم جناب شنزو آبے کے انتقال پر ان کے احترام میں کل ایک روزہ سرکاری سوگ منایا جائے گا
جاپان کے سابق ووزیراعظم جناب شنزو آبے کا 8 جولائی 2022 کو انتقال ہو گیا۔ آنجہانی رہنما کے احترام میں حکومت ہند نے فیصلہ کیا ہے کہ کل پورے ملک میں ایک روزہ سرکاری سوگ منایا جائے گا۔
ہندوستان بھر میں جن عمارتوں پر باقاعدگی سے قومی جھنڈا لہرایا جاتا ہے، وہاں جھنڈے کو سرنگوں رکھا جائے گا اور اس دن سرکاری سطح کا کوئی تفریحی پروگرام نہیں ہوگا۔
کابینہ
کابینہ نے بھارت اور کوموروس کے درمیان صحت اور دواؤں کے شعبے میں تعاون کے لئے مفاہمت نامے کی تجویز کو پچھلی تاریخوں سے منظوری دی جس پر 11اکتوبر 2019 کو دستخط کیے گئے
نئی دہلی ،20 نومبر :وزیراعظم جناب نریندر مودی کی قیادت میں مرکزی کابینہ نے بھارتی حکومت اور یونین آف کوموروس کی حکومت کے درمیان صحت اور دواؤں کے میدان میں ایک مفاہمت نامے کی تجویز کو آج ، پچھلی تاریخوں سے منظوری دی۔ اس مفاہمت نامے پر نائب صدر جمہوریہ ہند کے کوموروس کے دورے کے دوران 11اکتوبر 2019 کو کوموروس کی راجدھانی مورونی میں دستخط کیے گئے۔
مفاہمت نامے میں تعاون کے مندرجہ ذیل شعبے شامل کیے گئے ہیں۔
- تربیت اور صلاحیت سازی
- اپنے اپنے تجربات سے ایک دوسرے کو واقف کرانا۔
- اسپتالوں کا ادارہ جاتی استحکام ، اسپتالوں کا بندوبست
- آنکولوجی میں طبی نگہداشت اور علاج کی دیکھ بھال
- متعدی اور غیرمتعدی بیماریاں
- دواسازی کی مصنوعات ، سازو سامان اور بایومیڈیکل مصنوعات کا حصول
- بلڈ ٹرانسفیوزن کے تین یونٹوں کے کھولنے میں مدد
- صحت عامہ کی ایک لیباریٹری قائم کرنے میں مدد
- ٹیلی میڈیسن پر عمل درآمد کرنے میں مدد
- صحت کے شعبے میں نجی پرائیویٹ سرمایہ کاروں کا فروغ
- تعاون کے دیگر شعبے جن کے بارے میں باہمی طور پر فیصلہ کیا جاسکتا ہے
تعاون کی تفصیلات کی مزید وضاحت اور اس مفاہمت نامے پر عمل درآمد کی نگرانی کیلئے ایک ورکنگ گروپ قائم کیا جائیگا۔
وزارات ثقافت
لوک گیتوں اور رقص پر مبنی پروگراموں کا فروغ
قومی پیمانے پر لوک گیتوں اور لوک رقصوں پر مبنی پروگراموں سمیت مختلف طرح کے لوک آرٹ اور ثقافت کو فروغ ، تحفظ اور انہیں محفوظ رکھنے کے لئے حکومت ہند نے 7 علاقائی ثقافتی مراکز قائم کئے ہیں، جن کے صدر دفتر پٹیالہ، ناگپور، اُدے پور، پریاگ راج، کولکاتہ، دیما پور اور تھنجیور۔ یہ ثقافتی مراکز ملک بھر میں باقاعدگی کے ساتھ مختلف ثقافتی سرگرمیاں اور پروگرام کا انعقاد کرتے ہیں۔ اس کے علاوہ راشٹریہ سنسکرتی مہوتسو بھی اِن مراکز کے ذریعے منعقد کئے جاتے ہیں، جن میں پورے ہندوستان سے بڑی تعداد میں کلاکار اپنا فن دکھانے میں مصروف ہوتے ہیں۔ نومبر 2015ء کے بعد سے ملک میں ابھی تک ثقافت کی وزارت کے ذریعے 20 مقامات پر گیارہآر ایس ایم منعقد کئے جاچکے ہیں۔یہ علاقائی ثقافتی مراکز ، اپنے پروگرام کے جدول کے مطابق ہر سال ثقافت کی فروغ کے لئے کم سے کم 42علاقائی میلوں کا انعقاد بھی کرتے ہیں۔
اِن سات علاقائی ثقافتی مراکز میں سے اُدے پور کا مغربی علاقائی ثقافتی مرکز کلاکاروں کی خدمات حاصل کرتا ہے، جس کا مقصد اِن مراکز کے ذریعے منعقدہ مختلف ثقافتی پروگراموں میں ٹپرا، قبائلی رقص اور پَورِی وَدن کو فروغ دینا ہے۔ڈبلیو زیڈ سی سی ، قبائلی میلوں ، لوک اُتسو، لوک ترنگ اور لوک رنگ جیسے مختلف پروگراموں کے دوران کولی رقص کو فروغ دیتے ہیں۔جنوب وسطی علاقائی ثقافتی مرکز ، جوکہ ناگپور کا زیڈ سی سی ہے، نے مہاراشٹر اور مدھیہ پردیش میں21-2020ء کے دوران منعقدہ لوک کلا درشن پروگرام میں کولی رقصکو فروغ دینے کے پروگرام منعقد کئے تھے۔
یہ معلومات آج راجیہ سبھا میں ثقافت اور سیاحت کے وزیر مملکتجناب پرہلاد سنگھ پٹیل نے ایک تحریری جواب میں فراہم کی۔
زراعت اور کاشتکاروں کی فلاح و بہبود کی وزارت
مرکزی وزیر زراعت نے جامع زرعی ترقی کے لیے مرکز کے زیر انتظام علاقوں کے اجلاس کی صدارت کی
مرکز کے زیر انتظام علاقوں میں بھی اسکیموں کے 100 فیصد نفاذ کو یقینی بنائیں – جناب تومر
مرکز کے زیر انتظام علاقوں میں زرعی شعبے کی جامع ترقی کے مقصد سے آج نئی دہلی میں مرکزی وزیر زراعت و کسان بہبود جناب نریندر سنگھ تومر کی صدارت میں ان مرکزی زیر انتظام علاقوں کا ایک اجلاس منعقد ہوا۔ اپنے افتتاحی کلمات میں جناب تومر نے کہا کہ وزیر اعظم جناب نریندر مودی ملک کی ہمہ جہت ترقی کے لیے مختلف اسکیموں اور پروگراموں کے ذریعے پورے عزم کے ساتھ کام کر رہے ہیں۔ اس بات کو یقینی بنایا جائے کہ مرکز کے زیر انتظام علاقوں میں بھی ان اسکیموں پر 100 فیصد عمل درآمد ہو، وہاں کے سبھی کسانوں کو بھی فلاحی اسکیموں کا فائدہ ملنا چاہیے۔ مشکلات میں مطابقت تلاش کرکے کام کیا جانا چاہیے۔
مرکزی وزیر زراعت جناب تومر نے کہا کہ مرکز کے زیر انتظام علاقوں کی مناسب ترقی بھارت سرکار کا مقصد ہے۔ وزیر اعظم جناب مودی کی یہ کوشش ہے کہ مرکزی حکومت کی اسکیموں کا فائدہ آخری شخص تک پہنچے، یہی وجہ ہے کہ مرکزی وزرا اور دیگر سینئر عہدیدار سرحدی علاقوں کے گاؤوں کا دورہ کرتے ہیں۔ وزیراعظم جناب مودی کا کہنا ہے کہ سرحد پر واقع گاؤں آخری نہیں بلکہ ہمارے ملک کا پہلا گاؤں ہے۔ یہ فرض کرتے ہوئے ہمیں ان کی ترقی کو یقینی بنانے کا کام کرنا چاہیے۔ ریاستوں نے وزیر اعظم کی اس کال کو بہت سنجیدگی سے لیا ہے۔ جناب تومر نے بتایا کہ کچھ دن پہلے ہی وہ لداخ گئے تھے، جہاں سرحد سے متصل گاؤوں میں بجلی کی وافر سپلائی ہے اور جل جیون مشن کے تحت ہر گھر کو نل کا پانی مل رہا ہے۔ یہ وزیر اعظم جناب مودی کے عزم اور وسیع سوچ کا نتیجہ ہے کہ ترقی کی روشنی میں آخری شخص تک پہنچنے کا خواب پورا ہو رہا ہے۔
جناب تومر نے کہا کہ مرکز کے زیر انتظام علاقے اور مرکزی حکومت ایک دوسرے کی تکمیل کرتے ہیں۔ ان خطوں میں بھی باہمی گفت و شنید اور ہم آہنگی کے ساتھ مشکلات کو حل کرکے ترقی کی راہ ہموار کی جانی چاہیے۔ انھوں نے کہا کہ ہمارا زرعی شعبہ بہت اہم اور وسیع ہے، چھوٹے کاشتکاروں کی تعداد بھی زیادہ ہے لیکن کام کرنے کے لیے کافی ہم آہنگی موجود ہے۔ مرکزی حکومت کے پاس اسکیموں اور فنڈز کی کوئی کمی نہیں ہے، اسکیموں کو مکمل طور پر نافذ کرنے کی ضرورت ہے۔ جناب تومر نے کہا کہ تمام اہل کسانوں، مویشی پالنے والوں اور ماہی گیروں کو کسان کریڈٹ کارڈ ، پردھان منتری کسان سمان ندھی وغیرہ کا فائدہ ملنا چاہیے۔ اب تک کروڑوں کسانوں کو پی ایم کسان اسکیم کے تحت تقریباً ڈھائی لاکھ کروڑ روپے ملے ہیں، جو ان کے کھاتوں میں جمع ہوئے ہیں۔ وہاں اگائی جانے والی فصلوں کو فروغ دیا جائے۔ دیگر ریاستوں کے ساتھ ساتھ ان علاقوں کو بھی ترقی کی دوڑ میں سب سے آگے ہونا چاہیے۔ مرکز کے زیر انتظام علاقوں کے چھوٹے کسانوں کے معیار زندگی میں بھی تبدیلی ہونی چاہیے۔
میٹنگ میں مرکزی زراعت سکریٹری جناب منوج آہوجا کے ساتھ مرکز کے زیر انتظام علاقوں کے افسروں نے بھی اپنے خیالات کا اظہار کیا۔ اجلاس میں زراعت اور دیگر مرکزی وزارتوں اور متعلقہ مرکزی / ریاستی اداروں کے عہدیدار موجود تھے۔